Polütsüstilised munasarjad, metformiin, ovulatsioon 17.03.10 / Naistehaigused
Külastaja küsib:
Tere lp. doktor Maie Väli,
Olen 29-aastane rasestumisooviga polütsüstiliste munasarjadega naine (kasv 166 cm, kaal 61 kg). Rase pole kunagi olnud, krõbistan mungapipraekstrakti tablette ning tarbin kuningakepiõli. Sooviksin Teie kommentaare (mis on korras, mis mitte) enda värskele hormoonanalüüsile verest (võetud menstruaaltsükli kolmandal päeval):
FHS 4,98
LH 13,8
prolaktiin 353
östradiool 131
progesteroon 2,72
testosteroon 2,43
DHEAS 6,8
Kuna kilpnääret on mul aastaid tagasi korralikult uuritud ning tookord seal mingeid probleeme ei täheldatud, ei lasknud ma seda analüüsi nüüd uuesti teha (või oli see viga?). Lugedes netist, et PCOS on sageli seotud ka insuliini resistentsusega, siis lasin perearstil teha endale ka glükoosi tolerantsustesti, mille tulemus enne glükoosi manustamist oli 4,6 ning pärast kahe tunni möödumist 4,4.
Tsüklid on mul väga ebaregulaarsed, viimane lausa 90 päeva ja sellest eelmine 70 päeva, enamasti jäävad aga 50 päevase intervalli sisse. Olen hädas ka liigse karvakasvuga (kohtades, kus naisterahvas peaks sile ja puhas olema) ning seega olin veendunud, et testosterooni tase on kindlasti lubatust kõrgem, kuid üllatusena jääb see normaalväärtuse sisse (ehkki vist kisub ülemise piiri lähedale).
Iseenda tarkusega oma hormonaalanalüüsi tulemusi vaadates saan aru, et LH ja FHS-i suhe on kõvasti paigast ära, 1:1 asemel kisub see juba kolme ligi. Kas on võimalik LH taset mingite preparaatidega alandada? Samuti järeldan glükoosi tolerantsustesti põhjal (mille tulemused olid korras), et mul pole insuliini resistentsusega midagi pistmist (või ongi see seos ainult ülekaalulistel PCOS diagnoosiga naistel?) ning imerohust nimega Metformiin poleks minu puhul miskit tolku (lootsin, et sellest rohust saab ehk päästerõngas minulegi...)? Ning millest võiks olla tingitud selline karvakasv, kui meessuguhormoonide tase vastab referentsväärtusele?
Küsiksin veel ka ovulatsiooni kohta. Üsna kindlasti võiks väita, et minu puhul ei saa OV toimumisest juttugi olla, ent olen mõõtnud huvi pärast ja pikkade tsüklite kiuste ka basaali (OV teste pole arvestades üüratuid tsükleid liigse kulukuse tõttu teinud), mille graafik on näidanud üllataval kombel tõusu. Toon näite viimasest, 90 päeva pikkusest tsüklist: basaal püsis 77. päevani vahemikus 36,5–36,7 kraadi, 78. päeval oli see tõusnud 36,9ni, püsides kõrgem 12 päeva (vahemikus 36,9–37,5 kraadi) ning 13. päeval oli langenud jälle 36,7 peale ning algas määrimine ja sellest järgmisel päeval ka päevad. Samasugust basaali käitumist täheldasin ka eelviimasel tsüklil ning ka varasematel kordadel (lisaks lähevad mul siis ka rinnad valusaks, ei tea, kas neil kahel ka mingit seost on). Seega, kas on võimalik, et mul tõepoolest siiski OV toimub?
Kiri sai küll pikk, ent ehk leiate mahti mõne sõnaga mu analüüside tulemusi ja arutelu kommenteerida.
Ette tänades!
Arst vastas:
dr Maie Väli
Günekoloog
Tartu Ülikooli Kliinikumi Naistekliinik,Tähe ja Elite Erakliinik
Tere! Teile on tehtud küll veresuhkru määramine enne ja peale koormustesti,kuid insuliini ei ole ju määratud.Niisugused madalad veresuhkrud on tüüpilised insuliinn sekretsiooni häire korral.Insuliini ei pruugigi palju olla,aga rakkude tundlikkus insuliinile võib häiritud olla.Metformiin ei ole mingi imerohi,olen seda kasutanud edukalt ligi 10 aastat ja tulemused on head.Anovulatoorne tsükkel muutub ovulatoorseks.Võiksite registreeruda vast minu vastuvõtule.Registratuuri telefon 7 319100 ja kabinetis 7 319267.Edu soovides,Maie Väli
Nõuanded teemal: Naistehaigused
Munasarjade polytsystoosi diagnoosiga noor naine, kes 15 aastat juba on beebipillide peal nagu dr Parve soovitas omal ajal, et enam ei tekiks tsyste ja neid ei peaks eemaldama kirurgiliselt. Tarvitanud ...
Vastas dr Maie Väli
Tere! Kilpnäärme tsüstid ja polütsüstilised munasarjad otseses seoses ei ole.Kui kilpnäärme funktsioon on korras aga sonograafias on visualiseeritud tsüstid,siis vajab see tõesti ainult jälgimist.Kui ...Loe edasi
Mul on polütsüstilised munasarjad, 2003 aastal tehti laparaskoopia. Peale seda pole rasestunud ja tsükkel on ikka ebaregulaarne olnud. Mõned üksikud korrad on 2 nädalat esinenud nibude valulikkust, pärast ...
Vastas dr Maie Väli
Tere!Metformiini määramiseks on oma kindlad näidustused,seega kirja teel seda soovitada ei saa.Põhiline näidustus on liigne kehakaal ja insuliini liigne sekretsioon.Selleks on vaja teha OGGT ja insuliini ...Loe edasi
Pidevate tsüklihäiretega käisin arsti juures, nüüd selgus, et põhjuseid võib olla mitmeid- polütsüstilised munasarjad, meessuguhormoone on rohkem kui olema peaks, ja veresuhkur ka kõrgem . Ja ütles , et ...
Vastas dr Ülle Kadastik
Metformiin rohi on veresuhkru korrigeerimiseks hea ja toime on ka naiste hormoonidele, mille foonil rasestumise võimalus on suur. Seda rohtu soovitatakse võtta ka raseduse alguses mõnda aega, nii et rasestumine ...Loe edasi
Tere.Mul diagnoositi kolm aastat tagasi polütsüstiline munasarja sündroom.Kas on võimalik seda diagnoosida ainult ultraheli läbivaatusel või on vaja teha täiendavaid analüüse ?Kui suur on tõenäosus ,et ...
Vastas dr Maie Väli
Tere! Kui esineb polütsüstiliste ovaariumide sündroom,siis on lisaks ultrahelidiagnostikale vajalik hormonaalne diagnostika,püüda esialgu m.tsükkel reguleerida ,kontrollida ,kas on võimalik iseeneslik ...Loe edasi
Tere,
Olen olnud veredoonoriks aastaid. Hiljuti diagnoositi mul polütsüstilised munasarjad ja sellest tulenevalt hakkan võtma duphastoni. Kas nende tablettide tarvitamise ajal võib verd anda või ...
Vastas dr Galina Litter
Lugupeetud Malle!
Duphaston on sünteetiline kollakeha hormoon, mis on iga naise organismis olemas.
Verd võib loovutada.
kas ma võin ka rasestuda,kui mul on polütsüstilised munasarjad...ja millest need tekivad...olen 19 aaastane ja sooviksin väga last
Vastas dr Katrin Seidelberg
Tere! Polütsüstilised munasarjad võivad olla juhuleid täiesti tervel naisel. Alati ei ole selle taga polütsüstiliste munasarjade sündroomi (PCOS), millele on iseloomulik harvad ebaregulaarsed menstruatsioonid ...Loe edasi
Tere,
Kaks aastat tagasi leidis arst mul ultrahelis,
et munasarjad on kapseldunud või kuidagi
koorikus. Ravisin siis seda kuus kuud Diane35-ga.
Vastas dr Ülle Kadastik
Selline väljend pole küll meditsiiniline ja usun,et ainult ultraheli põhjal ei saa öelda,et teie munasarjad on tugeva kapsliga. Usun,et teie arst mõtles polütsüstiliste munasarjade sündroomi.Sel korral ...Loe edasi
Tere!
Selline lugu, et kevadel oli mul munasarjatsüst,mis tegi hullumoodi haiget,see opereeriti.Sellel ajal selgus, et olen rase, aga rasedus katkes, ilmselt ongi nii parem.
Nüüd ...
Vastas dr Galina Litter
Tere Kati!
On oluline, kui vana Te olete ja kas Teil on olnud veel tõestatud rasedusi?
Tundub, et Teil opereeriti munasraja healoomulist vesikasvajat ehk tsüstoomi.
Polütsüstilised ...
Tere!
Olen 22 aastane sünnitamata neiu. Antibeebipille olen tarvitanud umbes 5 aastat. Günekoloogilisel ultraheli uuringul selgus, et mul on polütsüstilised munasarjad. Kas see tähendab, et ...
Vastas dr Aire Sekavin
Kui te kasutate antibeebipille ongi ultraheli uuringul loomulik,et Teie munasarjad sisaldavad väikesi tsüste. Tegemist on folliiklitega. Ravi see tõepoolest ei vaja ja kui Teil enne pillide kasutamist ...Loe edasi
Tere!
Kas pärast emaka polütsüstilise kasvaja eemaldamist on võimalik teha mingit ravi, mis karvakasvu vähendaks ja rindu suurendaks. Mida see endast kujutaks ja mida kaasa tooks? Olen 17. ...
Vastas dr Ülle Kadastik
Arvaksin, et teil on polütsüstilised munasarjad. emakal ma sellist diagnoosi ei tea. Ebaselgeks jääb, kas teil on tehtud laparoskoopiline operatsioon või see on ainult ultraheli diagnoos. Kui teil on polütsüstilised ...Loe edasi
Vaata kõiki nõustamisi